**ANEXA 2**

**DOCUMENT DE PREZENTARE**

***1) DATE DE IDENTIFICARE***

**S.S.I.F. BLUE ROCK FINANCIAL SERVICES S.A.**  o societate de servicii de investiţii financiare de naţionalitate română, cu sediul social în Bucuresti, sector 2, str. Aurel Vlaicu nr. 35, Corp B, et.4, cod postal:020091, tel. 0213000455, fax. 0213000479 e-mail: office@bluerock.ro , înregistrată la Oficiul Registrului Comerţului Bucureşti sub nr. J40/14241/2011, C.U.I. 9814029. Societatea are autorizata o agentie situata la Brasov, str. N. Iorga, nr. 2, etaj 1, judetul Brasov, cod postal 500057, telefon: 0311051721/22, fax: 0213000479, la care desfăşoară atât activităţile principale cât şi avităţile conexe autorizate. Societatea este reprezezentata legal prin Dl Ungureanu Stefan Nicolae Marius , avand functia de Director General si dl./Dna\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, avand functia de Broker/Agent delegat.

***2) DENUMIREA AUTORITĂŢII COMPETENTE***

S.S.I.F. Blue Rock Financial Services S.A. a fost autorizată ca societate de servicii de investiţii financiare de către Comisia Naţională a Valorilor Mobiliare (CNVM)/Autoritatea de supraveghere Financiara (ASF), cu sediul în Splaiul Independentei, nr.15, sector 5, Bucureşti, Cod postal: 050092; telefon 021/6596308; 021/6596312, fax: 021/6596051, 021/6596436, [www.asfromania.ro](http://www.asfromania.ro) e-mail: office@asfromania.ro, prin decizia 1942/ 24.06.2003 şi înscrisă în Registrul CNVM/ASF sub nr. PJR01SSIF/190057.

***3) SERVICII DE INVESTITII FINANCIARE AUTORIZATE***

S.S.I.F. Blue Rock Financial Services S.A. desfăşoară următoarele servicii de investiţii financiare şi/sau conexe pentru Clienţii săi:

* ***servicii şi activităţi de investiţii***

a) preluarea şi transmiterea ordinelor privind unul sau mai multe instrumente financiare;

b) executarea ordinelor în numele clienţilor;

c) tranzacţionarea pe cont propriu;

d) administrarea portofoliilor;

e) consultanţa pentru investiţii;

f) subscrierea de instrumente financiare şi/sau plasamentul de instrumente financiare în baza unui angajament ferm;

g) plasamentul de instrumente financiare fără un angajament ferm;

h) administrarea unui sistem alternativ de tranzacţionare;

* ***servicii conexe:***

a) păstrarea în siguranţă şi administrarea instrumentelor financiare în contul clienţilor, inclusiv custodia şi servicii în legătură cu acestea, cum ar fi administrarea fondurilor sau garanţiilor;

b) acordarea de credite sau împrumuturi unui investitor, pentru a-i permite acestuia efectuarea unei tranzacţii cu unul ori mai multe instrumente financiare, în cazul în care respectiva societate de servicii de investiţii financiare care acordă creditul sau împrumutul este implicată în tranzacţie;

c) consultanţă acordată entităţilor cu privire la structura capitalului, strategia industrială şi aspectele conexe acesteia, precum şi consultanţă şi servicii privind fuziunile şi achiziţiile unor entităţi;

d) servicii de schimb valutar în legătură cu serviciile de investiţii prestate;

e) cercetare pentru investiţii şi analiză financiară sau alte forme de recomandare general referitoare la tranzacţiile cu instrumente financiare;

f) servicii în legătură cu subscrierea de instrumente financiare în baza unui angajament ferm;

g) serviciile şi activităţile de investiţii prevăzute la alin. (1), precum şi serviciile conexe de tipul celor prevăzute la lit. a)-f) legate de activul-suport al instrumentelor derivate incluse în art. 2 alin. (1) pct. 17 lit. e), f), g) şi j) din Legea nr. 24/2017 privind emitenţii de instrumente financiare şi operaţiuni de piaţă, în cazul în care acestea sunt în legătură cu prevederile privind serviciile şi activităţile de investiţii şi serviciile conexe.

*Subsemnatul Ungureanu Stefan Nicolae Marius, in calitate de reprezentant legal al* S.S.I.F. Blue Rock Financial Services S.A.*, declar că societatea a fost autorizată să funcţioneze ca societate de servicii de investiţii financiare, prin* Decizia de funcţionare nr.*1942 / 24.06.2003,* emisă de: Comisia Naţională a Valorilor Mobiliare, in prezent Autoritatea de Supraveghere Financiara, Sectorul Instrumente si Investitii Financiare**.**

***4) SALARIAŢII ŞI AGENŢII***

S.S.I.F. Blue Rock Financial Services S.A. actioneaza prin intermediul agentilor(denumiti in cele ce urmeaza „Brokeri” ori „Agenti” ori ADEL) care-si desfasoara activitatea in conformitate cu prevederile Regulamentului ASF / BNR nr.14/7/2018 si a Legii nr. 126/2018 .

***4.1.AGENTI DELEGATI persoane fizice***

# MIHAI Radu – inscris in Registrul ASF sub nr. PFR02ADEL/321217.

**UNGUREANU Stefan Nicolae Marius -** inscris in Registrul ASF sub nr. PFR03ADFA/400005.

**PRISACARIU Mihaela-Carmen** - inscris in Registrul ASF sub nr. PFR03ADFA/230004

# 5) MODALITATI DE COMUNICARE CU CLIENŢII

Clientul poate comunica cu personalul societatii si agentii atât la sediul social din Bucureşti, cât şi la sediul agentiei din Brasov. Clientul poate comunica cu personalul si agenţii şi prin intermediul mijloacelor de comunicare la distanţă: telefon, caz în care convorbirea va fi înregistrată, dacă se va referi la plasarea unui ordin sau a unei instrucţiuni, sau prin e-mail, sau facsimile, cu condiţia acceptării prealabile de către Client a folosirii acestor mijloace de comunicare.

Pentru fiecare Client, modalitatea concretă de comunicare, dinspre Client cât şi dinspre Intermediar cu privire la transmiterea ordinelor şi instrucţiunilor, precum şi transmiterea confirmărilor, rapoartelor şi altor solicitări va fi specificată în Cererea de deschidere de cont.

***6) LIMBA DE COMUNICARE CU CLIENTUL, DE PRIMIRE ORDINE, INSTRUCŢIUNI, INFORMAŢII SAU DOCUMENTE***

Comunicările în relaţia dintre client şi S.S.I.F. Blue Rock Financial Services S.A., inclusiv transmiterea şi primirea ordinelor şi instrucţiunilor clienţilor, pot fi făcute, în funcţie de alegerea clientului, atât în limba română cât şi în limba engleză. Documentele necesare deschiderii unui cont referitoare la persoanele fizice sau juridice, emise într-o altă limbă decât limba română sau engleza, vor fi prezentate în copie legalizată şi traducere legalizată.

Documentele, precum confirmări de tranzacţii, extrase de cont, situaţia portofoliului pot sa fie transmise atât în limba română cât şi în limba engleză, în funcţie de opţiunea Clientului.

***7)*** INSTRUMENTE FINANCIARE ***Ş***I STRATEGIILE DE INVESTIŢII AVUTE ÎN VEDERE

Instrumente financiare înseamnă:

1. Valorile mobiliare.

2. Instrumentele pieței monetare.

3. Unități ale organismelor de plasament colectiv.

4. Contractele de opțiuni, contractele futures, contractele swap, contractele forward pe rate și orice alte contracte derivate referitoare la titluri de valoare, monede, rate ale dobânzii sau ale randamentului, certificate de emisii sau alte instrumente derivate, indici financiari sau măsuri financiare care pot fi decontate prin livrare fizică sau în numerar.

5. Contractele de opțiuni, contractele futures, contractele swap, contractele forward și orice alte contracte derivate referitoare la mărfuri care trebuie decontate în numerar sau pot fi decontate în numerar la cererea uneia dintre părți, altfel decât în caz de încălcare a obligațiilor sau de alt incident care conduce la reziliere;

6. Contractele de opțiuni, contractele futures, contractele swap, contractele forward și orice alt contract derivat referitor la mărfuri care poate fi decontat prin livrare fizică, cu condiția să fie tranzacționat pe o piață reglementată, pe un MTF sau un OTF, cu excepția produselor energetice angro tranzacționate pe un OTF care trebuie decontate prin livrare fizică.

7. Contractele de opțiuni, contractele futures, contractele swap, contractele forward și orice alte contracte derivate referitoare la mărfuri care pot fi decontate prin livrare fizică, care nu au fost menționate în alt mod la punctul 6 din prezenta secțiune și neavând scopuri comerciale, care prezintă caracteristicile altor instrumente financiare derivate.

8. Instrumentele derivate care servesc la transferul riscului de credit.

9. Contractele financiare pentru diferențe (financial contracts for differences).

10. Contractele de opțiuni, contractele futures, contractele swap, contractele forward pe rate și orice alt contract derivat referitor la variabile climatice, la taxe de navlu sau la rate ale inflației sau alte statistici economice oficiale care trebuie decontat în numerar sau poate fi decontat în numerar la cererea uneia dintre părți, altfel decât în caz de încălcare a obligațiilor sau de alt incident care conduce la reziliere, precum și orice alt contract derivat privind active, drepturi, obligații, indici și măsuri care nu a fost menționat în alt mod în prezenta secțiune, care prezintă caracteristicile altor instrumente financiare derivate ținând seama dacă, în special, este tranzacționat pe o piață reglementată, un OTF sau un MTF.

11. Certificatele de emisii care constau în orice unități recunoscute ca fiind conforme cu cerințele Directivei 2003/87/CE (sistemul de comercializare a certificatelor de emisii).

Piaţa de capital din Romania are o instituţie autorizata ca operator de piata, denumita Bursa de Valori Bucureşti. Pe piaţa la vedere a Bursei de Valori Bucureşti se tranzacţionează acţiuni, drepturi, unitati ale organismelor de plasament colectiv, obligaţiuni de stat, obligaţiuni corporative, obligaţiuni municipale, produse structurate. La Bursa de Valori Bucureşti se tranzacţionează şi produse structurate, precum certificate, warrante şi alte produse structurate. De asemenea, Bursa de Valori Bucureşti are organizat un Sistem de tranzactionare denumit AeRO BVB , pe care se pot tranzacţiona atât instrumentele financiare menţionate anterior, cât şi instrumente financiare ale unor emitenţi străini.

Strategia de investiţii avută în vedere de S.S.I.F. Blue Rock Financial Services S.A., recomandată clienţilor săi, la cerere, are in vedere următoarele:

- cunoştinţele şi experienţa în domeniul investiţiilor financiare specifice tipului instrumentului financiar sau serviciului de investiţii,

- situaţia financiară a Clientului,

- obiectivele investiţionale, precum şi valoarea investiţiei iniţiale şi durata previzionată a investiţiei,

- profilul de risc al Clientului,

- scopul investiţiei.

De asemenea Intermediarul recomandă administrarea riscului prin:

- diversificarea portofoliului de valori mobiliare;

- investirea în instrumente financiare care urmăresc replicare unui indice şi care permit diversificarea portofoliului în condiţiile unor costuri scăzute;

- investirea în societăţi listate sau tranzacţionate pe piaţa de capital, care au fundamente economice solide, din punct de vedere al analizei fundamentale;

- investirea în emitenţi care au o lichiditate mare;

- investirea în societăţi care respecta principiile guvernanţei corporative şi care sunt transparente în relaţia cu investitorii.

S.S.I.F. Blue Rock Financial Services S.A. este Consultant autorizat pe sistemul de tranzactionare-AERO al Bursei de Valori Bucuresti, conform certificatului nr. 027/2015 emis de catre Bursa de Valori Bucuresti.

#

# 8) POLITICA PRIVIND CONFLICTELE DE INTERESE

În vederea prevenirii apariţiei conflictelor de interese, ca şi pentru respectarea confidenţialităţii informaţiilor obţinut în cursul prestării diferitelor servicii, organizarea internă a S.S.I.F. Blue Rock Financial Services S.A. a fost concepută astfel, încât să asigure separarea activităţilor ce pot genera apariţia conflictelor de interese.

În cadrul compartimentelor, atribuţiile fiecărui angajat sunt astfel stabilite încât sa se evite îndeplinirea de către aceeaşi persoană a unor sarcini care pot avea ca rezultat erori greu de detectat sau activităţi care pot fi susceptibile de abuz şi expun la risc societatea sau clienţii acesteia.

Cu toate aceasta, pot apărea situaţii, în care un conflict de interes între Intermediar, persoanele relevante şi un Client sau între doi clienţi nu pot fi prevăzute, evitate sau gestionate conform politicii interne independente. În acest caz, Intermediarul nu trebuie să presteze servicii de investiţii financiare în calitate de contra-parte a clientului sau în numele clientului faţă de care se află, direct sau indirect, într-un conflict de interese, luându-se în considerare inclusiv interesele ce derivă din tranzacţii în cadrul grupului din care face parte, decât dacă a dezvăluit, în prealabil, clientului natura şi întinderea interesului său, fie în scris, fie telefonic şi numai în situaţia în care clientul a fost de acord să încheie o tranzacţie în condiţiile prezentate. Informarea clientului şi acordul acestuia trebuie înregistrate de către societate, inclusiv pe suport magnetic, dacă comunicarea se face telefonic.

Orice detalii suplimentare referitoare la politica S.S.I.F. Blue Rock Financial Services S.A. privind conflictele de interese va fi pusă la dispoziţia clientului în orice moment, la solicitarea acestuia, pe suport durabil.

S.S.I.F. Blue Rock Financial Services S.A. pune la dispozitia clientului politica de executare a ordinelor ce stabileşte condiţiile şi modalităţile în care se execută ordinele clienţilor în baza principiului obţinerii celui mai bun rezultat posibil („Best Execution”). Politica de Executare prezintă modalitatea prin care Intermediarul înţelege să implementeze „Best Execution” în executarea ordinelor clienţilor săi, respectiv mijloacele utilizate în scopul obţinerii celor mai bune rezultate în executarea ordinelor clienţilor săi.

Politica de Executare este parte integrantă a termenilor şi condiţiilor în care S.S.I.F. Blue Rock Financial Services S.A. furnizează servicii de investiţii financiare, astfel cum sunt prevăzute în contractul de prestări servicii de investiţii financiare încheiat cu fiecare Client.

# 9) INFORMAŢII CU PRIVIRE LA CARACTERISTICILE PRINCIPALE ALE INSTRUMENTELOR FINANCIARE, RISCURI ASOCIATE INVESTIŢIILOR

***Valorile mobiliare*** ce pot fi tranzacţionate de S.S.I.F. Blue Rock Financial Services S.A pe piaţa reglementată şi/sau sistemele alternative de tranzacţionare sunt acţiunile şi obligaţiunile, instrumente financiare, instrumente financiare derivate sau structurate, titluri de participare, emise în formă dematerializată şi evidenţiate prin înscriere în cont.

***Valorile mobiliare*** reprezintă “titluri de proprietate sau de creanţă, exprimate într-un titlu la purtător sau nominativ, emis în formă materializată sau dematerializată, drepturi asupra unor bunuri mobile necorporale şi fungibile, susceptibile să dea naştere, în patrimoniul titularului lor, la venituri fixe sau variabile, fiind asociate unor drepturi nepatrimoniale şi fiind transmisibile prin mijloace de drept comercial, titularii acestor drepturi având de îndeplinit obligaţii corelative drepturilor astfel dobândite”.

În categoria valorilor mobiliare sunt cuprinse deci, acţiuni, obligaţiuni emise de societăţi comerciale, titluri de credit emise de stat sau de autorităţile publice centrale sau locale (obligaţiuni municipale, etc.) instrumente financiare derivate (contracte futures şi optiuni), instrumente financiare structurate, titluri de participare emise de fonduri de investiţii.

***Acţiunile*** conferă deţinătorilor lor drepturi sociale şi patrimoniale asupra societăţii emitente. După drepturile pe care le conferă, acţiunile pot fi ordinare sau preferenţiale.

Acţiunile ordinare reflectă participarea la capitalul social şi dau drept la dividend, la vot, la repartizarea activului în caz de faliment, dreptul de transfer, dreptul de a participa la adunările generale ordinare sau extraordinare, iar răspunderea este limitata la deţinerea de capital social.

Acţiunile preferenţiale dau dreptul la dividend prioritar, dar nu au drept de vot. Dividendele se plătesc din profitul net al societăţii şi pot varia de la an la an. Aceasta înseamnă, că pot exista ani în care societatea să nu acorde dividende datorită inexistenţei profitului sau datorită unei anumite politici de dividend, stabilită de către acţionari, care pune accentul pe reinvestirea profitului în detrimentul acordării de dividende acţionarilor.

***Preţul de piaţă*** al acţiunilor este variabil şi evoluează în corelaţie cu rezultatele economico-financiare ale societăţii, dar şi în funcţie de cererea şi oferta existente la un moment dat în piaţă, care pot fi influenţate de factori diverşi.

***Obligaţiunile*** sunt titluri de valoare negociabile, constând într-o creanţă pe termen lung asupra unui emitent, care conferă titularilor lor drepturi egale, care corespund valorii nominale a obligaţiunilor. Obligaţiunile exprimă pe de o parte creanţa deţinătorilor lor asupra activelor, iar pe de alta parte, angajamentul emitentului de a plăti o dobândă şi de a rambursa împrumutul.

Obligaţiunile dau dreptul la dobânda (cupon), dreptul de rambursare a împrumutului, dreptul de participare la adunarea generală a obligatarilor. Obligaţiunile pot avea dobândă fixă sau variabilă, sunt garantate de anumite active şi sunt rambursabile la o scadenţă prestabilită.

Obligaţiunile pot fi emise de stat, administraţii locale, municipale sau societăţi comerciale. Emitentul plăteşte dobânda aferentă obligaţiunii la data specificată în prospectul de emisiune şi le răscumpără când împrumutul este programat să fie rambursat, denumit *data scadenţei*, respectiv *data răscumpărării*. Preţul de piaţă al obligaţiunilor poate fi variabil, evoluând în strânsă legătură cu evoluţia ratei dobânzii pe piaţă monetară. De asemenea, în cazul obligaţiunilor cu dobândă variabilă, dobânda efectivă încasată la scadenţă de deţinătorul obligaţiunilor poate varia.

***Instrumente financiare derivate (IFD )*** reprezintă un termen generic utilizat pentru identificarea unui instrument financiar derivat care are la bază un anumit activ suport şi specificaţii unice. Fiecărui instrument financiar derivat îi corespund mai multe serii cu specificaţii comune, numărul acestora fiind determinat în funcţie de lunile de scadenţă, precum şi în funcţie de preţurile de exercitare disponibile la un moment dat, în cazul contractelor options.

***Contract Futures*** reprezintă un contract standardizat în conformitate cu specificaţiile contractului, care creează pentru părţile contractante obligaţia de a cumpăra, respectiv de a vinde, un anumit activ suport la o dată ulterioară (data scadenţei) şi la un preţ convenit în momentul încheierii tranzacţiei pe piaţa pe care se tranzacţionează.

***Efectul de levier şi sistemul de marje*** Tranzacţiile cu contracte futures prezintă un grad ridicat de risc. Este posibil ca un investitor să înregistreze o pierdere foarte mare de bani într-o perioadă de timp foarte scurtă. Ca urmare a gradului ridicat de levier al contractelor futures, pierderea suferită de un investitor poate să fie teoretic nelimitată, depăşind în mod semnificativ contravaloarea colateralului (garanţiei) depus(ă) iniţial pentru încadrarea în necesarul de marjă.

Cuantumul marjei iniţiale este relativ mic comparativ cu valoarea noţională a contractului futures, astfel încât cu o sumă de bani redusă se poate stabili o poziţie în aceste contracte. O modificare relativ minoră a preţului în piaţă, în cazul în care este în direcţia defavorabilă investitorului, poate genera o pierdere în cuantum egal sau mai mare decât marja depusă iniţial, fiind necesară depunerea unor sume suplimentare pentru menţinerea poziţiei deschise respective.

În cazul în care un investitor în IFD nu răspunde la un apel în marjă sau nu dispune de resursele necesare pentru suplimentarea contului în marjă în termenul prevăzut, poziţiile acestuia vor fi lichidate forţat de către Intermediar, respectiv participantul la Piața Derivatelor la care a deschis cont, de către membrul compensator al acestuia sau de către Casa de Compensare.

**Închiderea unei poziţii deschise** - stingerea de către client, membrul compensator/noncompensator sau casa de compensare/ contrapartea centrală a obligaţiilor contractuale dintr-o poziţie deschisă, fie prin asumarea unei poziţii de sens contrar, fie prin livrarea activului suport, fie prin exercitarea dreptului conferit de opţiune.

***Contract options*** reprezintă contractul standardizat în conformitate cu specificaţiile contractului, prin care cumpărătorul are dreptul, dar nu şi obligaţia, de a cumpăra (opţiune “call”) dau de a vinde (opțiune “put”) în schimbul unei prime, un anumit activ suport la un anumit preţ (preţ de exercitare) pe întreaga durata de viaţă a opţiunii, la anumite date predeterminate sau doar la data scadenţei.

***Cotaţia*** reprezintă preţul care se negociază la momentul încheierii tranzacţiei cu un anumit IFD, care poate fi exprimat în unităţi monetare, puncte indice, rata dobânzii sau randamentului, unitate de mărime etc., în conformitate cu specificaţiile contractului.

***Marcarea la piaţă*** reprezintă actualizarea de către Casa de Compensare a contului în marjă prin reevaluarea poziţiilor deschise la un preţ de cotare, determinat în conformitate cu reglementările Casei de Compensare în vederea stabilirii diferenţelor favorabile/defavorabile corespunzătoare drepturilor dobândite/obligaţiilor asumate.

***Marja/colateralul*** reprezintă garanţia financiară constituită sub forma de fonduri băneşti şi/sau instrumente financiare din categoriile de active eligibile, în vederea garantării obligaţiilor financiare rezultate din operaţiunile cu IFD. Contul de marja este deschis la Intermediar, în calitate de membru compensator. Nivelul minim al sumei evidenţiate în contul de marjă, trebuie menţinut atât de cumpărătorul, cât şi vânzătorul de contracte future, cât şi de vânzătorul de opţiuni pentru garantarea poziţiilor deschise înregistrate în numele său.

***Drepturile de preferinţă*** Dreptul de preferinţă este o valoare mobiliară tranzacţionabila, care certifică dreptul unui acţionar existent al unei societăţi de a participa la o majorare de capital a acesteia. În general, aceste operaţiuni se adresează acţionarilor companiei, cărora le sunt vândute noile acţiuni. Acţionarii deja existenţi îşi pot exercita dreptul de preferinţă, cumpărând acţiunile noi, deci participând la majorarea de capital, sau le pot vinde celor care, din diferite motive, nu au achiziţionat din piaţă acţiunile vechi şi nu au devenit la timp acţionari. Dacă un acţionar este înregistrat la o anumită data, i se alocă gratuit un număr de drepturi de preferinţă, egal cu numărul acţiunilor deja deţinute.

În cadrul subscrierii noilor acţiuni, acţionarul va plăti preţul acţiunilor subscrise pe baza drepturilor de preferinţă deţinute.

Astfel, acţionarul care doreşte să cumpere mai multe acţiuni decât are iniţial dreptul, potrivit proporţiei pachetului său din totalul acţiunilor companiei, va cumpăra drepturi de preferinţă de la bursă. Acţionarul în cauză, ca şi investitorul care nu este acţionar, va plăti atât preţul drepturilor, cât şi preţul acţiunilor.

La bursă, preţul acţiunilor vechi are tendinţa de a scădea după trecerea datei de înregistrare, care dă dreptul de participare la majorarea de capital. Scăderea este, de obicei, proporţională cu numărul acţiunilor nou emise.

***Instrumente financiare structurate*** reprezintă instrumente financiare de natura valorilor mobiliare care pot avea la bază diverse activesuport (indice bursier sau valutar, aur, petrol sau orice altă marfă, combinaţii de active şi instrumente financiare etc.), care sunt emise în conformitate cu un prospect de emisiune. Un produs structurat este în general o strategie de investire prestabilită, care combină diferite produse derivate (opţiuni, contracte forward, swap-uri) şi instrumente financiare simple ca acţiuni, obligaţiuni, indici sau mărfuri şi poate fi utilizat ca alternativă de investiţie, pentru a reduce expunerea la risc a unui portofoliu sau pentru a beneficia de trendul curent al pieţei.
Produsele structurate pot avea un risc mai mic/mai mare decât sau egal cu riscul pieţei. Astfel, produsele cu risc mai mic decât cel al pieţei sunt certificate cu garanţie (garantarea capitalului în procent de 100%), certificate cu bonus (garantarea parţială a capitalului) şi certificate cu discount (limitarea riscului).
Produsele cu risc egal cu riscul pieţei (certificate de investiţie) sunt cele pe indici şi pe mai multe active suport. Cele cu risc mai mare (efectul de levier) sunt certificatele Turbo long, Turbo short, warante call şi warante put.
Produsele structurate au un grad de complexitate mai ridicat decât instrumentele financiare de tipul acţiunilor, obligaţiunilor.
Instrumentele financiare structurate sunt emise , pe baza unui prospect de emisiune de către o instituţie financiară, care asigură şi lichiditatea instrumentului. Instrumentele sunt adaptate la profilul de risc diferit al investitorilor, ca urmare a tipologiei variate şi a activelor suport care stau la baza acestora. Din punct de vedere legal, pot fi asimilate obligaţiunilor, solvabilitatea emitentului fiind foarte importantă. Acestea pot fi tranzacţionate la bursă sau OTC, pot avea o maturitatea predeterminată sau inexistentă, iar preţul lor poate fi calculat oricând, pe baza preţului activului suport.
Produsele financiare structurate dau posibilitatea investitorilor să câştige şi în perioade de scădere a pieţei, în special pe acele pieţe unde nu sunt disponibile vânzările în lipsă. Complexitatea destul de ridicată a produselor de acest tip poate duce la neînțelegerea completă a lor şi în consecinţă la pierderi. Efectul de levier care îl au la bază aceste produse trebuie înţeles de investitori deoarece atât câştigurile, cât şi pierderile sunt multiplicate.

***Riscul*** investiţiei în instrumente financiare

Riscurile asociate investiţiilor financiare sunt multiple şi includ: riscul pieţei, riscul momentului investirii, riscul politic şi de ţară, riscul de reglementare, riscul de lichiditate, riscul cursului de schimb, riscul ratei dobânzii, riscul de volatilitate, riscul concentrării (al diversificării), riscul operaţional, riscul de decontare.

*Riscul pieţei* derivă din modificarea nefavorabilă a preţului sau a valorii activului tranzacţionat/deţinut ca investiţie de portofoliu, ca urmare a unor factori obiectivi (performanţe economice) sau subiectivi (optimismul/pesimismul investitorilor).

*Riscul momentului* investirii decurge din alegerea momentului inoportun pentru a investi.

*Riscul politic* şi de ţară rezultă din gradul de stabilitate economică şi politică a ţării, politicile sale comerciale, tradiţii şi etica, securitatea naţionala, eventuale conflicte militare sau sociale. De asemenea, poate să reflecte impactul negativ al deciziilor luate de autorităţile naţionale / regionale cu privire la: impozite, taxe, restricţii de capital, contingentări, naţionalizări, exproprieri, etc.

*Riscul legat de reglementare* este generat de probabilitatea modificării cadrului legislativ, cu impact asupra valorii diverselor titluri, a costurilor, a îndeplinirii anumitor proceduri, etc.

*Riscul de lichiditate* reflecta incapacitatea unei pieţe de a converti în lichidităţi anumite active în cantitatea dorită şi la momentul dorit.

*Riscul cursului de schimb* are o incidenţă puternică asupra portofoliilor diversificate extern, în momentul în care se doreşte conversia în moneda naţionala a dividendelor, dobânzilor sau a diferenţelor favorabile obţinute în străinătate.

*Riscul ratei dobânzii* survine ca urmare a faptului că modificarea ratei dobânzii poate avea un impact nefavorabil asupra cursului de piaţă al anumitor titluri.

*Volatilitatea* se referă la caracteristica unei valori mobiliare de a înregistra fluctuaţii mari de preţ într-o perioadă scurtă de timp. Cu alte cuvinte, acest indicator exprimă "cât de brusc" se schimbă preţul de la o perioadă la alta. O volatilitate ridicată înseamnă că preţul înregistrează oscilaţii (creşteri şi/sau scăderi) mari, iar riscurile investiţiei sunt corespunzător mai mari. O volatilitate redusă exprimă faptul că preţul nu înregistrează oscilaţii bruşte, iar rentabilitatea zilnică, lunară sau anuală nu se îndepărtează prea mult de rentabilitatea medie (de unde rezultă şi riscuri mai mici).

*Riscul concentrării (al diversificării)* este asociat cu deţinerea unei singure valori mobiliare sau a unor instrumente financiare dintr-un singur sector economic.

*Riscul operaţional* decurge din erori umane sau comportamente frauduloase care duc la dispariţia de documente/date importante.

*Riscul de decontare* se referă la incapacitatea de a realiza decontarea într-un sistem de plată.

*Riscul de custodie* se referă la posibile pierderi de active, datorate incapacităţii agentului custode de a ţine în siguranţa activele clienţilor şi de a menţine tot timpul o evidenţă clara a activelor clienţilor.

# 10) LOCURILE UNDE SUNT EXECUTATE TRANZACŢIILE

Servicii şi activităţi de investiţii, precum şi activităţile conexe sunt executate de la sediul social al S.S.I.F. Blue Rock Financial Services S.A. din Bucuresti, sector 2, str. Aurel Vlaicu nr. 35, Corp B, et.4, cod postal:020091, .

S.S.I.F. Blue Rock Financial Services S.A. este autorizata si deruleaza operatiuni pe piata de capital din Romania si efectueaza tranzactii atat la Bursa de Valori Bucuresti cat si pe piete externe.

Bursa de Valori Bucuresti, ca platforma de tranzactionare este considerata o „piata” ce este impartita intern in segmente de piata individuale, pe care se tranzactioneaza in principal valori mobiliare ale societatilor emitente, care sunt admise la cota B.V.B.

La Bursa de Valori Bucureşti se tranzacţionează şi produse structurate, precum certificate, warrante şi alte produse structurate.

Bursa de Valori Bucureşti are organizat un Sistemul Alternativ de Tranzacţionare: ATS (AeRO si ATS Intl), pe care se pot tranzacţiona atât instrumentele financiare cât şi instrumente financiare ale unor emitenţi străini.

În scopul protecţiei investitorilor, societăţile listate la cota Bursei sunt obligate să raporteze periodic orice eveniment care are loc în cadrul societăţii (AGA, fuziuni, divizări, achiziţionarea, vânzarea, închirierea sau ipotecarea de active, schimbarea membrilor din conducerea societăţii, primirea sau acordarea de împrumuturi, modificări semnificative în structura acţionariatului, insolvenţă etc.)

S.S.I.F. Blue Rock Financial Services S.A ofera clientilor sai posibilitatea de a efectua tranzactii in regim over the counter (OTC) inclusiv tranzactii cu instrumente internationale in conformitate cu termenii si conditiile relevante. Ordinele de tranzactionare aferente instrumentelor financiare a caror piata principala este una externa, sunt transmise partenerilor nostri externi fiind executate in conformitate cu legislatia in vigoare.

S.S.I.F. Blue Rock Financial Services S.A. oferă Clienţilor posibilitatea de a achiziţiona instrumente financiare tranzacţionate pe pieţe externe, prin intermediul unei societăţi de servicii de investiţii financiare/Intermediar extern, autorizat(ă) şi supravegheat(ă) de o autoritate de supraveghere a unei ţări membre a Uniunii Europene. Clientul deschide un cont de investiţii la Intermediar, iar Intermediarul transmite ordinul de tranzacţionare pentru a fi executat pe piaţa relevantă, prin Intermediarul extern/societatea de servicii de investiţii financiare prin care Intermediarul are acces la pieţele externe. Instrumentele financiare achiziţionate de pe pieţele externe sunt ţinute în custodie la un custode internaţional si/sau la un custode din Romania care este la rândul sau autorizat şi supravegheat de o autoritate de supraveghere din Uniunea Europeană. Evidenţa instrumentelor financiare tranzacţionate pe pieţele externe este ţinută într-un cont global pe numele Intermediarului. Aceste entităţi autorizate respectă aceleaşi cerinţe prevăzute în directiva MiFID II cu privire la executarea ordinelor, administrarea conflictelor de interese, clasificarea clienţilor, oportunitatea serviciului solicitat de client. Pieţele externe la care S.S.I.F. Blue Rock Financial Services S.A oferă acces, precum şi costurile (comisioane, tarife, taxe etc.) aferente sunt prevăzute într-o anexa la contact. Tranzacţiile cu anumite instrumente financiare pe pieţele externe din ţările pentru care exista o notificare în vederea desfăşurării activităţii transfrontaliere se pot efectua direct de către Intermediar în afara pieţelor reglementate sau a sistemelor alternative de tranzacţionare, în contraparte cu alţi intermediari autorizaţi, sau pe pieţele reglementate în cazul în care Intermediarul este membru al pieţelor reglementate din ţările respective.

Pentru pietele externe S.S.I.F. Blue Rock Financial Services S.A presteaza servicii de investitii financiare constand in preluarea si transmiterea ordinelor si instructiunilor primite de la clienti in vederea executarii acestora de catre si prin intermediul BCR ( Banca Comerciala Romana ), ICF Bank AG si Interactive Brokers catre urmatoarele locuri de tranzactionare:

* EMEA (Austria, Belgia, Cehia, Denmark, Germania \*\*, Franta, Grecia, Ungaria, Irlanda, Italia, Luxembourg, Olanda, Polonia, Portugalia, Spania, Africa de sud, Suedia, Elvetia, Marea Britanie)
* Germania (\*\*) ( XETRA Frankfurt si toate pietele regionale )
* America

### *11) TRANZACŢIONAREA VALORILOR MOBILIARE*

Instrumentele financiare tranzacţionate pe o piaţă reglementată (de ex. Bursa de Valori Bucureşti) pot fi cumpărate/vândute numai prin societăţile de servicii de investiţii financiare şi instituţii de credit autorizate în acest sens de CNVM/ASF sau de o altă autoritate de supraveghere. Sistemele alternative de tranzacţionare (MTF/SOT/SMT) sunt sisteme electronic prin care se asigură cumpărarea/vânzarea de instrumente financiare, conform unor reguli precise. Pentru tranzacţionarea valorilor mobiliare se pot folosi atât conturi individuale cât şi conturi globale. Ca urmare a efectuării operaţiunii de cumpărare/vânzare are loc operaţiunea de compensare-decontare. Pe pieţele de capital din România, decontarea tranzacţiilor are loc a doua zi lucrătoare de la data tranzacţiei, iar transferul dreptului de proprietate are loc tot atunci, pe baza principiului livrare contra plată. Fiecare piaţă reglementată, respectiv ATS stabileşte care este data de decontare a tranzacţiilor.

Pentru *efectuarea tranzacţiilor bursiere* cel puţin următoarele documente sunt necesare:

1. Încheierea unui contract;
2. Completarea cererii de deschidere de cont;
3. Copia de pe cartea de identitate pentru titularul contului, în cazul persoanelor fizice;
4. Copii de pe actele constitutive, certificatul de înmatriculare si certificat constatator eliberat de Registrul Comerţului, pentru persoanele juridice sau documente echivalente pentru entităţile fără personalitate juridică;
5. Listă cu persoanele împuternicite în relaţia cu Intermediarul şi copie de pe actul de identitate a persoanelor împuternicite;
6. În cazul persoanelor juridice sau entităţilor fără personalitate juridică o declaraţie semnată de către reprezentanţii legali cu privire la activitatea desfăşurată şi la funcţionarea legală a acesteia;
7. Hotărârea organului statutar de a investi în valori mobiliare;
8. În cazul ordinelor de cumpărare, clientul trebuie să crediteze contul bancar de clienţi al societăţii, cu o suma care să acopere contravaloarea valorilor mobiliare, comisionul, tarifele şi taxele datorate, înainte de plasarea ordinului.
9. În cazul ordinelor de vânzare, clientul trebuie să dispună de valorile mobiliare, înainte de plasarea ordinului. De asemenea, clientul persoană fizică, este obligat să prezinte un document legal din care să rezulte valoarea la care au fost achiziţionate acţiunile respective, în vederea calculării impozitului pe câştigul din transferul titlurilor de valoare, conform Codului fiscal.

In cazul în care documentele cu privire la Clienţi nu sunt în limba română sau engleza, Clientul trebuie să anexeze şi traducerea legalizată a lor in limba romana sau engleza

*Ordinul de cumpărare sau de vânzare* se instructează personal, la sediul social sau prin telefon, convorbirea fiind înregistrată pentru opozabilitate, prin poştă electronică sau prin facsimile, în cazul în care există acordul scris al clientului pentru aceste modalităţi.

*Decontarea tranzacţiilor* se face, în termen de 2 zile lucrătoare de la data tranzacţiei. Data decontării este momentul la care are loc schimbul valori mobiliare contra bani. Pentru tranzacţiile pe pieţe externe termenul de decontare a tranzacţiilor este conform regulilor relevante a acelei pieţe.

*Plata contravalorii valorilor mobiliare* vândute se efectuează prin virament bancar sau prin mandat poştal într-un termen de maximum 5 zile lucrătoare de la data tranzacţiei. De cele mai multe ori, clientul doreşte să păstreze suma de bani rezultată din vânzarea valorilor mobiliare în vederea reinvestirii ulterioare, în contul de clienţi al societăţii. În cazul în care doreşte să intre în posesia sumei de bani deţinută in contul său de investiţii, va întocmi o cerere în acest sens adresată societăţii.

# 12) NATURA, FRECVENŢA ŞI PERIOADA AFERENTĂ RAPOARTELOR REFERITOARE LA PRESTĂRILE DE SERVICII

S.S.I.F. Blue Rock Financial Services S.A. notifică Clientului confirmarea executării ordinului de tranzacţionare de îndată ce este posibil şi cel mai târziu în prima zi lucrătoare ce urmează executării acestuia, pentru tranzacţiile efectuate pe piaţa reglementată sau ATS din România sau cel târziu în prima zi lucrătoare după primirea confirmării tranzacţiei de la intermediarul prin care s-a executat tranzacţia, în cazul tranzacţiilor efectuate pe pieţe de capital din alte ţări. În cazul în care Clientul foloseşte serviciile unui agent custode, Intermediarul transmite confirmarea tranzacţiei atât Clientului, cât şi agentului custode.

Notificarea se face prin orice mijloc de comunicare aflat la dispoziţia părţilor, în conformitate cu înţelegerea dintre părţi. Orice notificare, confirmare a tranzacţiei, transmitere a extrasului de cont, a soldurilor de valori mobiliare sau de numerar, se consideră a fi îndeplinită la momentul comunicării ei, sau semnării ei la sediu, sau prin primirea recipisei în cazul scrisorilor cu confirmare de primire, sau la momentul transmiterii în cazul facsimilului, e-mail-ului sau la momentul punerii la dispoziţie a informaţiilor în cazul tranzacţionării prin internet .

Intermediarul pune la dispoziţia Clientului, la cererea şi pe cheltuiala acestuia, orice alte documentele relevante privind executarea contractului de prestări servicii, care se va încheia între cele două părţi.

În cazul conturilor administrate discreţionar, Clientul primeşte formularul de raportare, format din extras de cont şi poziţia contului (portofoliul Clientului şi disponibilul existent în contul acestuia) în primele 10 zile lucrătoare a următorului trimestru, Intermediarul notifică clientului Formularul de raportare, în urma tranzacţiilor efectuate în trimestrul precedent, prin mijloace convenite între părţi. În cazul în care portofoliul Clientului consemnează un nivel al pierderii, ce va fi stabilit cu Clientul, societatea se obligă să informeze de îndată Clientul, în afara raportărilor trimestriale.

În cazul conturilor administrate discreţionar, Clientul va primi şi principiile de administrare care fac parte din Documentul de prezentare şi care este anexă la contractul de intermediere. Principiile se referă la informaţii privind metoda şi frecvenţa evaluării instrumentelor financiare ale clientului, detalii privind orice eventuală delegare privind administrarea discreţionară a tuturor sau a unei părţi a instrumentelor financiare ori a fondurilor din portofoliul Clientului, specificarea metodelor de evaluare a performanţei, tipurile de instrumente financiare ce pot fi incluse în portofoliul Clientului precum şi tipul de tranzacţii care pot fi efectuate, inclusiv existenţa oricărei limitări, obiectivele activităţii de administrare, nivelul de risc aferent precum şi orice constrângere referitoare la administrarea discreţionară.

# 13) MĂSURI LUATE PENTRU PROTEJAREA ACTIVELOR CLIENŢILOR

Se asigură, prin organizarea evidenţei privind activitatea specifică desfăşurata în numele clienţilor şi în nume propriu, o separare clară a fondurilor ce aparţin unui client şi instrumentelor financiare deţinute de aceştia, faţă de cele deţinute de societate în nume propriu, precum şi fată de ceilalţi clienţi.

Se evidenţiază tranzacţiile care se află în curs de decontare, în mod distinct atât pentru cele efectuate în numele clienţilor, cât şi pentru cele efectuate în nume propriu;

La banca de decontare, S.S.I.F. Blue Rock Financial Services S.A. dispune de conturi separate pentru decontarea tranzacţiilor efectuate în cont propriu, de cele efectuate în numele şi pe contul clienţilor.

Pentru evidenţierea separată a fondurilor şi instrumentelor financiare aparţinând clienţilor, în contabilitatea S.S.I.F. Blue Rock Financial Services S.A. se utilizează contul Clienţi creditori (simbol 419), cu ajutorul căruia se ţine evidenţa obligaţiilor băneşti pe care societatea le are faţă de clienţii săi.

În cazul instrumentelor financiare care fac obiectul tranzacţiilor transfrontaliere, pe pieţe reglementate, sau în afara lor, sau ATS-uri din alte ţări, acestea pot fi înregistrate în numele S.S.I.F. Blue Rock Financial Services S.A., a intermediarului prin care se execută tranzacţia pe piaţa respectivă, a unui agent custode sau a altor entităţi reglementate cu care depozitarul are stabilite legăturile transfrontaliere sau care îndeplinesc servicii de custodie pentru S.S.I.F. Blue Rock Financial Services S.A sau pentru intermediarul care execută tranzacţiile pe piaţa respectivă, conform regulilor relevante pe piaţa respectivă. În acest caz, s-ar putea ca în caz de faliment sau insolvenţă, activele clientului să nu poată fi separate de masa credală a creditorilor entităţilor respective. S.S.I.F. Blue Rock Financial Services S.A. îşi asumă responsabilitatea doar pentru atenta selectare a oricărei bănci custode terţă parte şi pentru instrucţiunile transmise acesteia, fără a fi ţinută responsabilă pentru nicio pierdere, pagubă, cheltuială, pretenţie şi altele similare survenite din cauza neglijenţei, administrării intenţionat defectuoase, omisiunilor, insolvabilităţii şi oricărei greşeli ale respectivei bănci custode terţă parte. Pe toată durata desfăşurării activităţii de tranzacţionare, compensare şi decontare a instrumentelor financiare pe pieţele de capital, S.S.I.F. Blue Rock Financial Services S.A. va respecta regulile de prudenţialitate stabilite de A.S.F.

# 14) COMISIOANE ŞI TARIFE

S.S.I.F. Blue Rock Financial Services S.A practică următoarele comisioane şi reţine următoarele taxe pentru investitorii persoane fizice şi juridice, în cazul contractelor de intermediere:

- comisionul de tranzacţionare, aferent fiecărei tranzacţii de vânzare sau de cumpărare. Acest comision va fi negociat la încheierea contractului de prestări servicii de investiţii financiare, în funcţie de suma investită şi include taxele datorate instituţiilor pieţei.

 - comisionul pentru efectuarea tranzacţiilor intraday, după caz;

 - cota datorată către ASF conform Regulamentului nr. 16/2014 privind veniturile ASF cu modificările şi completările ulterioare, în vigoare la momentul respectiv, suportată de către cumpărător;

- taxa pentru fiecare contract cu instrumente financiare derivate;

- taxă extras de cont depozitarul central;

- taxă de transfer- in/out a valorilor mobiliare de la/catre depozitarul central;

- comisioanele bancare/taxe postale;

- taxa evenimente corporative;

- taxa pentru efectuarea unei tranzacţii bursiere pe piaţa spot, minim 0.95 lei/ordin in conformitate cu Procedura BVB referitoare la aplicarea comisioanelor/tarifelor de tranzactionare pentru actiuni;

- taxa custodie instrumente financiare

- taxa administrare de cont

- taxa privind achizitionare/rascumpararea unitatilor de fond ale OPCVM

-taxe aferente instructiunilor de decontare transmise catre Depozitari Centrali sau Custozi

Costurile aferente tranzacţiilor şi operaţiunilor pe pieţe externe sunt prevăzute în anexa de comisioane a contractului.

Conform prevederilor Regulamentului A.S.F. nr. 16/2014, cu modificările şi completările ulterioare, Clientul va suporta cota din valoarea tranzacţiilor de cumpărare derulate pe orice piaţă reglementată. In prezent, aceasta este 0.06%. În cazul în care cota va fi modificată prin normele A.S.F., Clientul o va suporta fără a fi necesar acordul scris şi expres al acestuia.

Costurile referitoare la operatiunile si tranzactiile desfasurate pe pietele externe sunt prezentate intr-o anexa a acestui doument de prezentare.

# 15) PERSONAL CARE ÎNDEPLINEŞTE FUNCŢIA DE CONFORMITATE

S.S.I.F. Blue Rock Financial Services S.A dispune de un Compartiment de Control intern la sediul social unde isi desfasoara activitatea persoane specializate în supravegherea respectării de către societate şi personalul acesteia a legislaţiei în vigoare, a reglementărilor entităţilor pieţei de capital, precum şi a procedurilor interne. Persoanele responsabile cu indeplinirea functiei de conformitate la sediul social sunt dl. Ilie Corneliu Gabriel autorizat de catre Autoritatea de Supraveghere Financiara conform Autorizatiei 148/10.10.2016, inscris in registrul A.S.F. cu nr. PFR13RCCI/400618 si persoana responsabila cu evaluarea si administrarea riscurilor -Autorizatie ASF nr. 147/10.10.2016 precum si dl. Matei George Mircea autorizat de catre Autoritatea de Supraveghere Financiara conform Autorizatiei 312/28.12.2018, inscris in registrul A.S.F. cu nr. PFR13RCCI/400645. Pentru orice sesizări sau petitii referitoare la activitatea societăţii S.S.I.F. Blue Rock Financial Services S.A vă puteţi adresa în timpul programului de lucru (de luni până vineri între orele 9 şi 17.30), Compartimentului de Control Intern, la sediul social, care va analiza, investiga şi va răspunde la sesizarea clienţilor în termenul legal de la data solicitării. Informatii cu privire la solutionarea petitiilor, gasiti in *Procedura S.S.I.F. Blue Rock Financial Services privind solutionarea petitiilor* disponibila pe pagina de internet a societatii.

#

# 16) INFORMATII DESPRE FONDUL DE COMPENSARE AL INVESTITORILOR

Fondul de Compensare al Investitorilor are ca obiect exclusiv de activitate colectarea contribuţiilor membrilor şi compensarea creanţelor investitorilor provenind din incapacitatea unui membru de a restitui fondurile băneşti şi/sau instrumentele financiare datorate sau aparţinând investitorilor, care sunt deţinute şi/sau administrate în numele acestora în cadrul prestării de servicii de investiţii financiare, în limita plafoanelor stabilite.

Compensaţia este asigurată de Fond, pentru clienţii unei instituţii de credit, membră a Fondului, numai pentru fondurile băneşti şi instrumentele financiare încredinţate in baza unui contract de prestare de servicii de investiţii financiare.

Fondul va compensa în mod egal şi nediscriminatoriu investitorii în limita unui plafon maxim reprezentând echivalentul in lei a 20.000 Euro.Echivalentul in lei al plafonului de compensare se calculează la cursul de referinţă comunicat de B.N.R. la data constatării situaţiilor menţionate la art. 47 din Legea nr.297/2004 privind piaţa de capital.

# 17) INCADRAREA CLIENTILOR

Încadrarea clienţilor în una din categoria MiFID se face la momentul iniţierii relaţiei de afaceri în baza documentelor şi informaţiilor disponibile la deschiderea contului. Reîncadrarea în altă categorie poate interveni pe parcursul relaţiei contractuale.

Ca regulă, dacă la iniţierea relaţiilor contractuale, în baza informaţiilor disponibile, nu vă încadrati în categoriile „Clienţi Profesionali” sau „Contrapărţi eligibile”, sunteţi considerat încadrat în categoria clienţilor retail, beneficiind astfel de toate avantajele care decurg din această clasificare. În categoria clienţilor retail beneficiati de cel mai înalt grad de protecţie a investitorilor.

Dacă doriţi să discutaţi despre sau să schimbaţi categoria în care aţi fost încadrat, BRFS vă va informa despre posibilitatea de a schimba această clasificare, la cerere, în sensul de a deveni client profesional sau contraparte eligibilă, beneficiind, astfel, de un grad mai redus de protecţie.

Aveţi posibilitatea ca, deşi nu aţi fost încadrat în categoria „Clienţi Profesionali” să beneficiaţi de o derogare de la criteriile mai sus menţionate şi, la solicitarea expresă, să fiţi încadrat în această categorie.

**AVERTIZARE**

**În cazul în care un agent recomandă cumpărarea/vânzarea unei valori mobiliare la un moment dat, aceasta recomandare nu trebuie înţeleasă ca o garanţie de câştiguri viitoare, iar** S.**S.I.F. Blue Rock Financial Services S.A., cât si agenţii ei avertizează în mod explicit că recomandarea poate fi/să se dovedească eronata, din motive independente de voinţa lor, precum menţionarea de perspective cuprinse în planurile de afaceri/bugetele de venituri şi cheltuieli ale emitenţilor, care nu se realizează s.a.**

**În nici un caz, decizia de a cumpăra sau vinde valori mobiliare nu trebuie să se bazeze pe o eventuală recomandare personalului /agentilor**S.**S.I.F. Blue Rock Financial Services S.A..**

**Decizia de a cumpăra sau vinde valori mobiliare ale unui emitent îi aparţine în exclusivitate clientului – investitor, care trebuie să-si facă propria evaluare, luând în considerare cât mai multe informaţii oficiale si credibile şi să analizeze cu atenţie perspectivele şi caracteristicile instrumentului, orizontul de timp al investiţiei, randamentul aşteptat, riscurile asociate instrumentului financiar, aversiunea la risc a Clientului.**

**Atât societatea de servicii de investiţii financiare** S.**S.I.F. Blue Rock Financial Services S.A. cât şi agenţii acesteia nu vor răspunde pentru pierderile suferite de Clienţi, ca urmare a scăderii ulterioare a preţului valorilor mobiliare, chiar şi în cazul unei eventuale recomandări, deoarece aceasta este orientativă şi nu trebuie să constituie singura baza pentru decizia de a cumpăra/vinde valori mobiliare sau să fie înţeleasă ca o garanţie cu privire la câştiguri viitoare.**

**În cazul în care S.S.I.F. Blue Rock Financial Services S.A. furnizează unui client servicii de investiţii care constau exclusiv în executarea sau primirea şi transmiterea ordinelor pentru instrumente financiare non-complexe, cu sau fără servicii auxiliare, exceptând acordarea de credite sau împrumuturi, astfel cum sunt prevăzute în anexa nr. 1 secţiunea B pct. 1, din Legea 126/2018, care nu cuprind limitele de creditare existente pentru împrumuturi, conturile curente şi facilităţile de descoperire de cont ale clienţilor, aceasta furnizează aceste servicii de investiţii clienţilor fără a fi necesar să obţină informaţiile şi să procedeze la evaluarea caracterului adecvat al serviciilor de investiții și al instrumentelor financiare oferite clienților.**

##### CLIENT

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Nume şi prenume)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Semnătură Client)

Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***DEFINIŢII ŞI ABREVIERI***

**C.N.V.M.,** înseamnă Comisia Naţională a Valorilor Mobiliare;

**A.S.F**., inseamna Autoritatea de Supraveghere Financiara-Sectorul Instrumente si Investitii Financiare

**S.S.I.F**., înseamnă Societate de Servicii de Investiţii Financiare autorizată de C.N.V.M/A.S.F..;

Servicii de Investiţii Financiare, înseamnă serviciile principale şi conexe ce pot fi prestate de către S.S.I.F., în condiţiile legii si ale reglementărilor CNVM, în calitate de intermediar autorizat de C.N.V.M./A.S.F.

**„beneficiar real”** reprezintă persoana fizică ce deţine sau controlează în cele din urmă clientul şi/sau persoana fizică în numele ori în interesul căruia/căreia se realizează, direct sau indirect, o tranzacţie sau o operaţiune.
Noţiunea de beneficiar real va include cel puţin:
a) în cazul societăţilor comerciale:
1. persoana sau persoanele fizice care deţin ori controlează în cele din urmă o persoană juridică prin deţinerea, în mod direct sau indirect, a pachetului integral de acţiuni ori a unui număr de acţiuni sau de drepturi de vot suficient de mare pentru a-i asigura controlul, inclusiv acţiuni la purtător, persoana juridică deţinută sau controlată nefiind o societate comercială ale cărei acţiuni sunt tranzacţionate pe o piaţă reglementată şi care este supusă unor cerinţe de publicitate în acord cu cele reglementate de legislaţia comunitară ori cu standarde fixate la nivel internaţional. Acest criteriu este considerat a fi îndeplinit în cazul deţinerii a cel puţin 25% din acţiuni plus o acţiune;
2. persoana sau persoanele fizice care exercită în alt mod controlul asupra organelor de administrare sau de conducere ale unei persoane juridice;
b) în cazul persoanelor juridice, altele decât cele prevăzute la lit. a), sau al altor entităţi ori construcţii juridice care administrează şi distribuie fonduri:
1. persoana fizică care este beneficiară a cel puţin 25% din bunurile unei persoane juridice sau ale unei entităţi ori construcţii juridice, în cazul în care viitorii beneficiari au fost deja identificaţi;
2. grupul de persoane în al căror interes principal se constituie ori funcţionează o persoană juridică sau o entitate ori construcţie juridică, în cazul în care persoanele fizice care beneficiază de persoana juridică sau de entitatea juridică nu au fost încă identificate;
3. persoana sau persoanele fizice care exercită controlul asupra a cel puţin 25% din bunurile unei persoane juridice sau ale unei entităţi ori construcţii juridice.
**“Contract”** reprezintă prezentul contract, împreună cu anexele sale şi amendamentele survenite, precum şi alţi termeni şi condiţiile agreate de către CLIENT şi INTERMEDIAR în scris în legătură cu prezentul contract;

**“Cont client”** - contul deschis la Intermediar, în numele Clientului, pentru evidenţierea deţinerilor şi operaţiunilor cu instrumente financiare şi numerar ale acestuia;

**“Valori mobiliare**”- a) acţiuni emise de societăţi comerciale şi alte valori mobiliare echivalente ale acestora, negociate pe piaţa de capital; b) obligaţiuni şi alte titluri de creanţă, inclusiv titlurile de stat cu scadenţă mai mare de 12 luni, negociabile pe piaţa de capital; c) orice alte titluri negociate în mod obişnuit, care dau dreptul de a achiziţiona respectivele valori mobiliare prin subscriere sau schimb, dând loc la o decontare în bani, cu excepţia instrumentelor de plată;

**“Ordin”** - instrucţiunea de a cumpăra sau vinde un anumit instrument financiar;

**“Instrucţiuni”**- reprezintă toate instrucţiunile primite de o societate de servicii de investiţii financiare de la client, direct sau prin intermediul persoanei împuternicite de acesta;

**“Instrumente financiare”**, reprezintă instrumentele financiare în sensul articolului 4 alineatul (1) punctul 15 din Directiva 2014/65/UE;

**“Depozitarul**”- o instituţie care furnizează servicii de depozitare, registru, compensare si decontare a tranzacţiilor cu instrumente financiare pe piaţa la vedere, precum si alte operaţiuni in legătură cu acestea, astfel cum sunt definite în Legea nr. 297/2004 privind piaţa de capital, cu modificările şi completările ulterioare;

**„Casa de Compensaţie”** este o instituţie care se ocupă cu gestionarea riscului participanţilor, precum şi cu evidenţa, compensarea zilnică, marcarea la piaţă, decontarea tranzacţiilor cu instrumente financiare derivate şi lichidarea la scadenţă a poziţiilor deschise.

**“Tranzacţie“** reprezinta executarea de catre intermediar de tranzacţii cu instrumente financiare pe contul clientului şi în numele intermediarului şi/ sau al clientului., în cadrul unei pieţe reglementate, sau în afara ei , sau în cadrul unui sistem alternativ de tranzacţionare, din România sau din străinătate.

 **„Investitor calificat”:**

a) entităţi autorizate să opereze pe pieţe financiare, precum instituţiile de credit, societăţile de servicii de investiţii financiare, alte instituţii financiare autorizate şi reglementate, societăţile de asigurări, organismele de plasament colectiv, societăţile de administrare a investiţiilor, fondurile de pensii, precum şi alte entităţi ce nu sunt autorizate ori reglementate şi al căror unic obiect de activitate este investiţia în valori mobiliare;

b) autorităţi ale administraţiei publice centrale şi locale, instituţii de credit centrale, organisme internaţionale şi regionale, precum: Fondul Monetar Internaţional, Banca Centrală Europeană, Banca Europeană de Investiţii sau alte organisme similare;

c) entităţi legale care îndeplinesc două din următoarele trei criterii:

1. număr mediu de angajaţi pe perioada unui exerciţiu financiar mai mare de 250;

2. active totale în valoare mai mare de echivalentul sumei de 43.000.000 euro;

3. cifra de afaceri anuală netă mai mare de echivalentul sumei de 50.000.000 euro;

d) anumite persoane fizice, subiect al recunoaşterii reciproce. A.S.F.. poate decide să autorizeze persoane fizice rezidente în România, care solicită în mod expres să fie considerate ca investitori calificaţi, dacă aceste persoane îndeplinesc cel puţin două din următoarele criterii:

1. investitorul a efectuat tranzacţii de o mărime semnificativă pe o piaţă reglementată cu o frecvenţă medie de cel puţin 10 tranzacţii pe trimestru în ultimele patru trimestre calendaristice;

2. valoarea portofoliului de valori mobiliare al unui investitor depăşeşte 500.000 euro;

3. investitorul a lucrat sau lucrează în sectorul financiar cel puţin de un an, având o poziţie care necesită cunoştinţe privind investiţiile în valori mobiliare;

e) anumite societăţi mici şi mijlocii, subiect al recunoaşterii reciproce. A.S.F. poate decide să autorizeze societăţi mici şi mijlocii cu sediul în România, care solicită în mod expres să fie considerate investitori calificaţi. În înţelesul prezentei legi, societăţi mici şi mijlocii sunt acele societăţi comerciale care, în conformitate cu ultimele situaţii financiare raportate, nu îndeplinesc două din cele trei criterii prevăzute la lit. c);

**„Clienţi profesionali”:**

Clientul care posedă experienţa, cunoştinţele şi capacitatea de a lua decizia investiţională şi de a evalua riscurile pe care aceasta le implică. Pentru a fi considerat profesional, clientul trebuie să se încadreze în categoriile menţionate mai jos şi să îndeplinească criteriile prevăzute mai jos.

Următoarele categorii de clienţi vor fi consideraţi profesionali pentru toate serviciile de investiţii financiare şi pentru instrumentele financiare:

a) Entităţi care trebuie autorizate sau reglementate să opereze pe pieţe financiare. Lista următoare include toate entităţile autorizate care desfăşoară activităţi de tipul celor menţionate: entităţi autorizate în România sau într-un stat membru conform unei directive europene, entităţi autorizate sau reglementate în România sau într-un stat membru care nu intră sub incidenţa unei directive

europene şi entităţi autorizate sau reglementate de un stat nemembru:

1. instituţii de credit;

2. societăţi de servicii de investiţii financiare;

3. alte instituţii financiare autorizate sau reglementate;

4. societăţi de asigurări;

5. organisme de plasament colectiv şi societăţile de administrare ale acestora;

6. fonduri de pensii şi societăţile de administrare ale acestora;

7. traderii;

8. alţi investitori instituţionali.

b) Societăţi comerciale care îndeplinesc două din următoarele cerinţe:

1. bilanţ contabil total: 20 000 000 euro

2. cifra de afaceri netă: 40 000 000 euro

3. fonduri proprii: 2 000 000 euro.

c) Guverne naţionale sau regionale, instituţii publice care administrează datoria publică, bănci centrale, instituţii internaţionale şi supranaţionale, ca de exemplu Banca Mondială, Fondul Monetar Internaţional, Banca Centrală Europeană, Banca Europeană de Investiţii şi alte organizaţii internaţionale similare.

d) Alţi investitori instituţionali a căror activitate principală o reprezintă investiţia în instrumente financiare, inclusiv entităţi care se ocupă cu securizarea activelor sau cu alte tranzacţii financiare.

**„Contraparte eligibilă”**

a) societăţile de servicii de investiţii financiare, instituţiile de credit şi societăţile de asigurare;

b) organismele de plasament colectiv şi societăţile lor de administrare;

c) fondurile de pensii şi societăţile lor de administrare;

d) alte instituţii financiare autorizate sau reglementate conform legislaţiei comunitare sau legilor naţionale a unui stat membru;

e) persoanele fizice sau juridice ale cărei activităţi principale constau în tranzacţionarea în cont propriu a mărfurilor şi/sau a instrumentelor financiare derivate având ca suport mărfurile;

f) traderii;

g) guvernele naţionale şi entităţile publice subordonate acestora inclusiv autorităţile publice care gestionează datoria publică;

h) băncile centrale şi organizaţiile transnaţionale.

**“legături strânse” -** situaţia în care două sau mai multe persoane fizice sau juridice sunt legate prin:

a) participare, care înseamnă deţinerea în mod direct sau indirect a 20% sau mai mult din drepturile de vot sau din capitalul social al unei societăţi comerciale;

b) control, care înseamnă relaţia dintre societatea-mamă şi o filială sau o relaţie similară între orice persoană fizică sau juridică şi o societate comercială; orice filială a unei filiale va fi considerată o filială a societăţii-mamă, care este în fapt entitatea care controlează aceste filiale; se consideră legătură strânsă şi situaţia în care două sau mai multe persoane fizice sau juridice sunt legate permanent de una şi aceeaşi persoană printr-o relaţie de control;

**„persoane implicate”:**

a) persoane care controlează sau sunt controlate de către un emitent sau care se găsesc sub un control comun;

b) persoane care participă direct sau indirect la încheierea unor acorduri în vederea obţinerii sau exercitării în comun a drepturilor de vot, dacă acţiunile, obiect al acordului, pot conferi o poziţie de control;

c) persoane fizice din cadrul societăţii emitente care au atribuţii de conducere sau control;

d) soţii, rudele şi afinii până la gradul al doilea ale persoanelor fizice menţionate la lit. a) - c);

e) persoane care pot numi majoritatea membrilor consiliului de administraţie în cadrul unui emitent;

**„persoane care acţionează în mod concertat”** - două sau mai multe persoane, legate printr-un acord expres sau tacit, pentru a înfăptui o politică comună în legătură cu un emitent. Până la proba contrară, următoarele persoane sunt prezumate că acţionează în mod concertat:

a) persoanele implicate;

b) societatea-mamă împreună cu filialele sale, precum şi oricare dintre filialele aceleiaşi societăţi-mamă între ele;

c) o societate comercială cu membrii consiliului său de administraţie şi cu persoanele implicate, precum şi aceste persoane între ele;

d) o societate comercială cu fondurile ei de pensii şi cu societatea de administrare a acestor fonduri;

**“societate-mamă” -** persoană juridică, acţionar sau asociat al unei societăţi comerciale care se află în una din următoarele situaţii:

a) deţine direct sau indirect majoritatea drepturilor de vot la aceasta;

b) poate să numească sau să revoce majoritatea membrilor organelor de administrare sau de control ori alte persoane cu putere de decizie în societatea respectivă;

c) poate exercita o influenţă semnificativă asupra entităţii la care este acţionar sau asociat, în virtutea unor clauze cuprinse în contracte încheiate cu entitatea respectivă sau a unor prevederi cuprinse în actul constitutiv al acestei entităţi;

d) este acţionar sau asociat al unei entităţi şi:

1. a numit singur, ca rezultat al exercitării drepturilor sale de vot, majoritatea membrilor organelor de administrare sau de control ori majoritatea conducătorilor filialei în ultimele două exerciţii financiare, sau

2. controlează singur, în baza unui acord încheiat cu ceilalţi acţionari sau asociaţi, majoritatea drepturilor de vot;

**„persoane expuse politic”** sunt persoanele fizice care exercită sau au exercitat funcţii publice importante, membrii direcţi ai familiilor acestora, precum şi persoanele cunoscute public ca asociaţi, apropiaţi ai persoanelor fizice care exercită funcţii publice importante.
Persoanele fizice care exercită, funcţii publice importante sunt:
a) şefii de stat, şefii de guverne, membrii parlamentelor, comisarii europeni, membrii guvernelor, consilierii prezidenţiali, consilierii de stat, secretarii de stat;
b) membrii curţilor constituţionale, membrii curţilor supreme sau ai altor înalte instanţe judecătoreşti ale căror hotărâri nu pot fi atacate decât prin intermediul unor căi extraordinare de atac;
c) membrii curţilor de conturi sau asimilate acestora, membrii consiliilor de administraţie ale băncilor centrale;
d) ambasadorii, însărcinaţii cu afaceri, ofiţerii de rang înalt din cadrul forţelor armate;
e) conducătorii instituţiilor şi autorităţilor publice;
f) membrii consiliilor de administraţie şi ai consiliilor de supraveghere şi persoanele care deţin funcţii de conducere ale regiilor autonome, ale societăţilor comerciale cu capital majoritar de stat şi ale companiilor naţionale.
(3) Niciuna dintre categoriile prevăzute mai sus, nu include persoane care ocupă funcţii intermediare sau inferioare. Categoriile prevăzute mai sus cuprind, după caz, funcţiile exercitate la nivel comunitar sau internaţional.
Membrii direcţi ai familiilor persoanelor expuse politic sunt:
a) soţul/soţia;
b) copiii şi soţii/soţiile acestora;
c) părinţii.
Persoanele cunoscute public ca asociaţi, apropiaţi persoanelor fizice care exercită funcţii publice importante sunt persoanele fizice despre care este de notorietate că:
a) împreună cu una dintre persoanele prevăzute mai sus, deţin ori au o influenţă semnificativă asupra unei persoane juridice ori entităţi sau construcţii juridice ori au o relaţie de afaceri strânsă cu aceste persoane;
b) deţin sau au o influenţă semnificativă asupra unei persoane juridice ori entităţi sau construcţii juridice înfiinţate în beneficiul uneia dintre persoanele prevăzute mai sus.

**„Persoane care exercita responsabilitati de conducere si persoane care au o legatura stransa cu acestea**”

In conformitate cu prevederile art. 19 alin. (1) din Regulamentul UE nr. 596/2014 privind abuzul de piata, persoanele care exercita responsabilitati de conducere si persoanele care au o legatura stransa cu acestea au obligatia de a notifica emitentul si ASF, cu promptitudine si nu mai tarziu de trei zile lucratoare de la data tranzactiei, cu privire la tranzactiile mentionate la art. 19 alin. (1) si alin. (7) din Regulamentul UE nr. 596/2014 si la art. 10 din Regulamentul delegat UE 2016/522.

Notificarile se fac de indata ce valoarea totala a tranzactiilor a atins pragul de 5.000 de euro in cursul unui an calendaristic, cat si ulterior acestui prag.

Notificarile se realizeaza utilizand formatul de raportare stabilit prin Regulamentul delegat UE 2016/523 si prin modalitatile descrise in sectiunea <https://asfromania.ro/supraveghere/supraveghere-capital/abuz-de-piata-2/raportari>.

Emitentul se asigura ca informatiile notificate in conformitate cu art. 19 alin. (1) din Regulamentul UE nr. 596/2014 sunt publicate cu promptitudine si nu mai tarziu de trei zile lucratoare de la tranzactie, intr-un mod care permite accesul rapid si nediscriminatoriu la aceste informatii.

Conform prevederilor art. 3 alin. (1) pct. 25 si 26 din Regulamentul UE nr. 596/2014, termenii mentionati sunt definiti astfel:

(i) „Persoana care exercita responsabilitati de conducere” inseamna o persoana din cadrul unui emitent, al unui participant la piata de certificate de emisii sau al altei entitati mentionate la articolul 19 alineatul (10), care este:

(a) un membru al organului de administratie, de conducere sau de supraveghere al entitatii respective;

(b) un responsabil de inalt nivel care nu este membru al organelor mentionate la litera (a), care are acces regulat la informatii privilegiate cu referire directa sau indirecta la entitatea respectiva, precum si competenta de a lua decizii de conducere privind evolutia viitoare si strategia de afaceri a entitatii respective;

(ii) „Persoana care are o legatura stransa” inseamna:

1. sotul/sotia, sau partenerul (partenera) echivalent(a) sotului/sotiei in conformitate cu dreptul intern;
2. un copil aflat in intretinere in conformitate cu dreptul intern;
3. o ruda care la data tranzactiei in cauza locuia in aceeasi locuinta de cel putin un an; sau
4. o persoana juridica, un trust sau un parteneriat ale carui responsabilitati de conducere sunt exercitate de o persoana care exercita responsabilitati de conducere sau de o persoana mentionata la litera (a), (b) sau (c), care este direct sau indirect controlata de aceasta persoana, care s-a constituit in beneficiul persoanei respective sau ale carei interese economice sunt substantial echivalente cu cele ale persoanei respective

Data actualizarii: 15.05.2019